laion/Wikipedia-Exotic huggingface dataset:
1720

שנת 1720 היא השנה ה-20 במאה ה-18. זוהי שנה מעוברת, שאורכה 366 ימים. 1 בינואר 1720 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 11 בפברואר – שוודיה ופרוסיה חותמות על הסכם שלום 24 במרץ – אולריקה אלאונורה, מלכת שוודיה מוותרת על כס מלכותה, ובעלה, הרוזן פרדריק מהסן-קאסל נבחר כמלך, והיא ממשיכה כמלכה רעיה של שוודיה 23 באפריל – הגאון מווילנה, גדול דורו ומוביל ההתנגדות לחסידות (נפטר ב-1797) 11 במאי – הברון מינכהאוזן, אציל גרמני (נפטר ב-1797) 31 בדצמבר – צ'ארלס אדוארד סטיוארט, הטוען לכתר בריטניה ואירלנד (נפטר ב-1788) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1720 התחילה ביום ב' בשבט ה'ת"ף (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ' בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1720 לפי הלוח היוליאני Nothing. ילידי 1720‎ נפטרים ב-1720‎ מדיה וקבצים בנושא 1720 בוויקישיתוף
אליגודרז

אלי-גודָרזְ (בפרסית: الیگودرز) היא עיר במחוז לורסתאן במערב איראן. בין אליגודרז לטהראן מפרידים 503 ק"מ, והיא ממוקמת באזור תערובת מישורי והררי, תערובת שתורמת לאקלים מתון. הרי האושתוראנקו ונהר אליגודרז חוצים את העיר וממוקמים בסביבתה. מקור העיר ושורשיה לא ידועים אם כי ידוע שבתחילה נקראה אל-אֶ-גודארז (בפרסית: שבט גודרז. שבט של גיבור עם מקומי מהספר שאה נאמה). בעבר מנזריה שימשו כמרכז אימונים רוחניים בשביל הדרווישים וקיזאבאשים. באזור ההרים והגבעות של אליגודרז נימצאו עצמים עתיקים כמו לבנת חרס במתקופת המאה ה-13 לספירה. אלי גודרז ידועה בין היתר באתריה ההיסטוריים והטבעיים כמו: ab sefid -מים לבנים יערות אליגודרז הר מאנְדישְ מערות תָמַאנדָרֶ ובֶקסאנאויד מבצר סאילֶה גבעת מָסיסילאן העתיקה בעבר הייתה בעיר קהילה יהודית שכעת לא נישאר ממנה אף לא אדם אחד לאחר שחבריה התאסלמו או ברחו לערים הגדולות. במהלך המהפכה ברחה רוב הקהילה לארצות ולישראל. מדיה וקבצים בנושא אליגודרז בוויקישיתוף אתר האינטרנט הרשמי של אליגודרז
ג'ק דבנפורט

ג'ק דבנפורט (באנגלית: Jack Davenport; נולד ב-1 במרץ 1973 בסאפוק) הוא שחקן אנגלי, המוכר בשל תפקידיו בסדרות הטלוויזיה "החיים האלה", "זיווגים", "סווינגטאון", "הבזק לעתיד" וסמאש, ובסדרת סרטי "שודדי הקאריביים". דבנפורט, בנם של השחקנים נייג'ל דבנפורט ומריה אייטקן, גדל בתחילה באיביזה. לאחר גירושי הוריו, כשהיה בן 7, נשלח לפנימייה באוקספורד. הוא כלל לא התכוון לעסוק במשחק, אך לאחר שנת לימודיו הראשונה בצ'לטנהאם קולג' שבצ'לטנהאם, לקח קורס דרמה, ובמאי שהתרשם מכישוריו הציע לו לעבוד איתו בתיאטרון הלאומי הוולשי, וכך עשה. עם זאת, עדיין לא ראה בכך ייעוד, והוא החל ללמוד קולנוע וספרות אנגלית באוניברסיטת מזרח אנגליה בנוריץ', במטרה להשתלב בתחום הקולנוע. לאחר סיום לימודיו פנה בעצת אמו לג'ון קליז, במטרה להשתלב בצוות ההפקה של סרט הקולנוע "חיות רעות", בו עתידה הייתה לשחק. קליז העביר את מכתבו דווקא למלהקי הסרט, וכך קיבל גם דבנפורט תפקיד קטן בסרט. לאחר מכן, מצא לעצמו סוכן, ולוהק לגלם את תפקידו של מיילס סטיוארט בסדרת הדרמה "החיים האלה" בהפקת ה-BBC, ששודרה בשנים 1997-1996. בהמשך גילם דבנפורט תפקידים רבים נוספים בקולנוע, הבולטים שבהם סרטי הקולנוע "הכישרון של מר ריפלי" (1999), בו גילם את דמותו של פיטר סמית'-קינגסלי, סרט הטלוויזיה "המסתורין של וייוורן" בכיכובה של נעמי ווטס, וסדרת סרטי "שודדי הקאריביים" (בין 2003 ל-2007), בה גילם את דמותו של ג'יימס נורינגטון. בטלוויזיה בלט בקומדיה "זיווגים" (2000–2004), בה גילם את דמותו של סטיב, שנחשב לדמות הנורמלית, השפויה והרציונלית מבין הגברים בסדרה ובסדרת הדרמה האמריקנית בהפקת ה-CBS "סווינגטאון" (2008), בה גילם את דמותו של ברוס מילר. בשנת 2009 השתתף בסדרת המדע הבדיוני "הבזק לעתיד" כשהוא מגלם את לויד סימקו. בשנת 2011, השתתף בקליפ לשיר Called Out in the Dark, של להקת הרוק אלטרנטיבי, Snow Patrol. בשנת 2012 החל להשתתף בסדרה "סמאש", המשודרת ברשת NBC. בשנת 2017 שיחק בקומדיה הרומנטית "החתונה" לצידם של גלן קלוז וג'ון מלקוביץ'. באותה שנה שיחק בתפקיד של פיטר קינג בסדרת טלוויזיה הקומית "מפורסם כמו לבן" של רשת Showtime שבוטלה לאחר עונה אחת. בשנת 2019 שיחק בסדרה "למה נשים רוצחות" ברשת CBS, לצידן של לוסי לו וג'יניפר גודווין. שיחק גם בסדרה "תוכנית הבוקר" ברשת אפל TV פלוס. בשנת 2022 החל לככב בסדרת הטלוויזיה הקומית "10 אחוז" מבית פריים וידאו. בשנת 2023 שיחק בדמותו של ניילס האדלי בעונה השנייה של סדרת הפשע-אמיתי "ד"ר מוות" ששודרה בשירות הסטרימינג של Peacock. דבנפורט נשוי לשחקנית הסקוטית מישל גומז. בתחילת 2010 נולד בנם הבכור, הארי. בנוסף למשחק, עוסק דבנפורט מעת לעת גם בקריינות של תוכניות טלוויזיה ופרסומות. ג'ק דבנפורט, במסד הנתונים הקולנועיים IMDb (באנגלית) ג'ק דבנפורט, באתר AllMovie (באנגלית) ג'ק דבנפורט, באתר Rotten Tomatoes (באנגלית) ג'ק דבנפורט, באתר Box Office Mojo (באנגלית) ג'ק דבנפורט, במסד הנתונים הקולנועיים KinoPoisk (ברוסית) מיכל לברטוב, לונדון, סמאשינג: ג'ק דוונפורט נהנה לשחק את הרשע ב"סמאש", באתר nrg‏, 21 באפריל 2012 "Jack Davenport: Interview Radio Times". Jack Davenport – Unofficial Website. 12 באפריל 2010. נבדק ב-6 ביולי 2014. {{cite web}}: (עזרה) Corley, Jerry (28 בינואר 2011). How Can I Be A Comedian: Michelle Gomez at The Comedy Store. YouTube. נבדק ב-6 ביולי 2014. {{cite AV media}}: (עזרה)
כנסיית בויאנה

כנסיית בויאנה (בולגרית Боянска църква) היא כנסייה השוכנת ברובע בויאנה שבדרום-מערב סופיה, בירת בולגריה. היא מורכבת משלושה חלקים שנבנו בסוף המאה ה-10, במאה ה-13 ובמאה ה-19. הכנסייה מעוטרת בפרסקאות עשירים במספר שכבות, הנחשבים לאחד הריכוזים השמורים והשלמים של אומנות מזרח אירופית ימי ביניימית. הכנסייה הוכרזה כאתר מורשת עולמית בשנת 1979. הכנסייה קטנה למדי - אורכה כ-19 מטר ורוחבה המרבי הוא תשעה מטרים. חלקה המוקדם ביותר שוכן בצידו המזרחי של המבנה והוא הוקם בסוף המאה ה-10 ובתחילת המאה ה-11. צורתו כשל צלב ולו אפסיס בודד בצידו המזרחי. חלקה השני של הכנסייה הוקם במאה ה-13 ממערב לראשון, על ידי קלויאן, צאר האימפריה הבולגרית השנייה, ובו שתי קומות. קומת הקרקע משמשת כקבר משפחתי ומעליה קמרון חבית. בקיר הדרומי והצפוני קבועים שני ארקוסוליה (Arcosolium). מעל לקומה זו שוכנת קומה שנייה ובה קפלה הדומה בצורתה ובממדיה למבנה המזרחי. אל הקפלה מוליך גרם מדרגות חיצוני. החלק השלישי של המבנה הוקם במחצית המאה ה-19 מכספי תרומות של תושבי בויאנה. שלושת חלקי המבנה מחוברים זה לזה, והכניסה אליו היא באמצעות פתח בקיר המזרחי של החלק החדש ביותר. שני המבנים המוקדמים מעוטרים מבחוץ בעיטורי קרמיקה. בכנסייה 89 תמונות שבהן יותר מ-240 דמויות. שכבת הציורים המוקדמת ביותר נמצאת במבנה המוקדם של הכנסייה ומתוארכת למאה ה-11 ולמאה ה-12. רק חלקים מציורים אלה שרדו. השכבה השנייה היא המקיפה והמפורסמת ביותר, והיא צוירה בשנת 1259 על ידי צייר בשם וסילי ששמו התגלה רק בשנת 2008 בעת עבודות שימור במבנה. פרסקאות אלה צוירו במבנה המרכזי של הכנסייה ועל גבי הפרסקאות הקודמות במבנה העתיק ביותר. בכיפת המבנה העתיק מתואר ישו המלך ומתחתיו נראים ארבעת המבשרים בחברת מלאכים. על קשתות המבנה מתוארות, בין היתר, סצינות מהפסיון, הבתולה מוקפת מלאכים וארבעה מאבות הכנסייה. במבנה האמצעי של הכנסייה מתוארים חייו של ניקולאוס הקדוש ב-18 תמונות. סצינות אלה מבוססות על אלמנטים מחיי היום-יום בבולגריה במאה ה-13. עוד מתוארים במבנה דמויותיהם של הקיסר קלויאן ואשתו דסיסלאבה, ושל הצאר קונסטנטין הראשון ואשתו אירינה. בכנסייה מספר פרסקאות נוספים מהמאות ה-14, ה-16, ה-17 ומשנת 1882. הפרסקאות שוחזרו ונוקו במספר הזדמנויות במהלך המאה ה-20 ובעשור הראשון של המאה ה-21. בשיפוץ האחרון שנערך בין שנת 2006 ל-2008 בעלות של כ-200,000 אירו, הותקנו מערכת מיזוג ומערכת תאורה שאיננה פולטת חום. השהות במבנה הוגבלה ל-15 דקות לכל מבקר. הצאר קונסטנטין הראשון והצארינה אירינה ישו הצאר קלויאן ואשתו דסיסלאבה דמות אחד המלאכים מדיה וקבצים בנושא כנסיית בויאנה בוויקישיתוף אתר האינטרנט הרשמי של כנסיית בויאנה תמונות האתר סיור וירטואלי The Newly Restored Boyana Church Opened Today UNESCO-listed Boyana church reveals identity of its medieval master
אמירויות איחוד האמירויות הערביות

מבחינה מנהלית איחוד האמירויות הערביות כולל 7 אמירויות. חלק מהאמירויות מחולקות לנפות. מדיה וקבצים בנושא אמירויות איחוד האמירויות הערביות בוויקישיתוף
הגלריה הלאומית של אומבריה

הגלריה הלאומית של אומבריה (איטלקית: Galleria Nazionale dell'Umbria) היא מוזיאון ציורים לאומי איטלקי, הנמצא בפאלאצו דיי פריורי שבפרוג'ה שבמחוז אומבריה. מאז שנת 1878, האוסף ממוקם בקומות העליונות של הארמון, והוא כולל יצירות השייכות לסגנון האמנות הגותית. האוסף כולל את הציורים החשובים אשר נעשו בהשפעת אסכולת הציור של אומבריה, מהמאה ה-14 עד המאה ה-16. הוא מוצג בעשרים ושלושה אולמות הארמון. האוסף היה ממוקם באקדמיה ללימודי הציור בעיר עד מחצית המאה ה-16. לאחר הכיבוש הצרפתי של העיר האוסף הועבר ממקומו באזור לעיר הבירה של המחוז, והציורים שהיו בבעלות מדינת האפיפיור עברו לבעלות האומה. בשנת 1863 תוכנן כי האוסף יישא את שמו של הצייר פייטרו ואנוצ'י. לאחר שלא נמצאה אכסניה מתאימה לו, הוא מוקם בארמון, במרכז פרוג'ה. בשנת 1918 הוא קיבל את חסות מלך איטליה והגלריה כונתה על-שמו: Regia Galleria Vannucci. האלבום המפורט של התערוכה(הקישור אינו פעיל) כולל 36 עמודים ורובו כולל תמונות מהמסורת הנוצרית. מדיה וקבצים בנושא הגלריה הלאומית של אומבריה בוויקישיתוף אתר האינטרנט הרשמי של הגלריה הלאומית של אומבריה (באיטלקית) אתר האינטרנט הרשמי של הגלריה הלאומית של אומבריה (באנגלית) אתר האינטרנט הרשמי של הגלריה הלאומית של אומבריה (באיטלקית) הגלריה הלאומית של אומבריה, ברשת החברתית פייסבוק הגלריה הלאומית של אומבריה, ברשת החברתית אקס (טוויטר) הגלריה הלאומית של אומבריה, סרטונים בערוץ היוטיוב
קאתלין נורד

קאתלין נורד (בגרמנית: Kathleen Nord;‏ 26 בדצמבר 1965 - 24 בפברואר 2022) הייתה שחיינית ממזרח גרמניה. אלופה אולימפית ואלופת עולם. התמחתה בסגנון פרפר וסגנון מעורב אישי. קאתלין נורד נולדה במגדבורג, סקסוניה-אנהלט שבגרמניה. נורד החלה לשחות בגיל 6. בגיל 9 היא אובחנה ככישרון ספורטיבי בשחייה על ידי משרד הספורט של מזרח גרמניה ונשלחה לפנימיה, שם התאמנה. באליפות העולם בשחייה שנערכה בגואיאקיל, אקוודור בשנת 1982, בתחרות הבינלאומית הראשונה שלה זכתה נורד במדליית כסף במשחה ל-400 מטר מעורב אישי בתוצאה של 4:43.51 דקות אחרי בת ארצה פטרה שניידר שקבעה שיא עולם חדש בתוצאה של 4:36.10 דקות ולפני שיאנית העולם הקודמת טרייסי קולקינס מארצות הברית (4:44.64 דקות). באליפות אירופה בשחייה שנערכה ברומא, איטליה 1983 זכתה נורד במדליית זהב במשחה ל-400 מטר מעורב אישי בתוצאה של 4:39.95 דקות ובמדליית כסף במשחה ל-200 מטר מעורב אישי בתוצאה של 2:15.55 דקות. נורד נכללה בנבחרת השחייה האולימפית של ארצה לאולימפיאדת לוס אנג'לס (1984). היא הייתה מוכנה היטב גופנית ומנטלית למשחקים, אך בשל החרם הסובייטי היא לא השתתפה בהם. באליפות אירופה בשחייה שנערכה בסופיה, בולגריה בשנת 1985 זכתה נורד בשתי מדליות זהב במשחה ל-200 מטר מעורב אישי בתוצאה של 2:16.07 דקות ו-400 מטר מעורב אישי בתוצאה של 4:47.08 דקות. באליפות העולם בשחייה שנערכה במדריד, ספרד בשנת 1986 זכתה נורד בשתי מדליות, אחת מזהב ב-400 מטר מעורב אישי בתוצאה של 4:43.75 דקות ובמדליית ארד ב-200 מטר מעורב אישי בתוצאה של 2:16.05 דרות אחרי בת ארצה קריסטין אוטו (2:15.56 דקות) וילנה דנדברובה מברית המועצות (2:15.84 דקות). באליפות אירופה בשחייה שנערכה בשטרסבורג, צרפת בשנת 1987 זכתה נורד במדליית זהב במשחה ל-200 מטר פרפר בתוצאה של 2:08.85 דקות ובמדליית ארד במשחה ל-400 מטר מעורב אישי בתוצאה של 4:44.09 דקות. באולימפיאדת סיאול (1988) זכתה נורד במדליית זהב במשחה ל-200 מטר פרפר בתוצאה של 2:09.51 לפני בת ארצה בריטה וויגאנג (2:09.91) והשיאנית העולמית מארצות הברית מרי טי מאהר (2:10.80 דקות). בנוסף סיימה נורד במקום החמישי במשחה ל-400 מטר מעורב אישי בתוצאה של 4:41.64 דקות, ראשונה סיימה ג'נט אוונס מארצות הברית (4:37.76 דקות). באליפות אירופה בשחייה שנערכה בבון, גרמניה בשנת 1989 זכתה נורד במדליית זהב במשחה ל-200 מטר פרפר בתוצאה של 2:09.33 דקות וכן במדליית ארד ב-100 מטר פרפר בתוצאה של 1:00.81 דקות. לאחר נפילת חומת ברלין בשנת 1990 היא ובעלה המאמן "ביגי" מיכאל לוברג עברו לארצות הברית. היא חזרה למדינתה על מנת להשלים את לימודי המשפטים שלה אך בשנת 1992 הם בוטלו לפי הסכם בין מערב ומזרח גרמניה, לכן היא שבה לארצות הברית. נפטרה ב-24 בפברואר 2022. מדיה וקבצים בנושא קאתלין נורד בוויקישיתוף קאתלין נורד, באתר olympedia.org קאתלין נורד, באתר Swimrankings
1721

שנת 1721 היא השנה ה-21 במאה ה-18. זוהי שנה רגילה, שאורכה 365 ימים. 1 בינואר 1721 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 4 באפריל – רוברט וולפול הופך לראש הממשלה הראשון של הממלכה המאוחדת 10 בספטמבר – נחתם חוזה נישטאד, בין רוסיה הצארית לבין שוודיה; סיום מלחמת הצפון הגדולה 2 בנובמבר – הסנאט הרוסי מעניק לצאר פיוטר הגדול את התואר קיסר רוסיה, ובכך הופכת רוסיה הצארית לאימפריה הרוסית (לפי הלוח הגרגוריאני; לפי הלוח היוליאני שנהג אז ברוסיה היה זה ב-22 בנובמבר) 29 בדצמבר – מאדאם דה פומפדור, פילגשו של לואי ה-15 (נפטרה ב-1764) 22 בפברואר – יוהאן כריסטוף באך, מלחין גרמני (נולד ב-1671) 18 ביולי – אנטואן ואטו, צייר צרפתי (נולד ב-1684) 25 ביולי – אהרן בן בנימין וולף, רב קהילת יהודי ברלין (נולד בסביבות 1670) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1721 התחילה ביום י"ג בטבת ה'תפ"א (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ב' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1721 לפי הלוח היוליאני Nothing. ילידי 1721‎ נפטרים ב-1721‎ מדיה וקבצים בנושא 1721 בוויקישיתוף
נחל דליות

נַחַל דָּלִיּוֹת הוא הנחל הגדול העובר מדרום לגמלא העתיקה. מקורותיו של נחל דליות הם במעיינות ברדלה ומנסורה שמצפון מערב לגבעת אורחה. הנחל זורם משם מערבה, ובהמשכו יוצר הוא קניון עמוק, על ידי מפל גבוה ומרשים, על יד חניון דליות. בדרכו נשפך אליו נחל בזלת, אף הוא בקרבת מקום לחניון דליות, ומוסיף לו כמות נכבדה של מים. החיבור של נחל בזלת הוא באזור שמורת גמלא, ובהמשך מורד הנחל, נשפך אליו גם נחל גמלא. חלקו האחרון של נחל דליות, בסמוך למקום בו נשפך הנחל אל הכנרת הוכרז כשמורת טבע בתשלום. בחלק זה, המכונה "המג'רסה" ישנו מסלול מתאים למטיילים העובר בתוך תוואי הנחל. משערים כי מקור השם "מג'רסה" נעוץ בעובדה שבעבר היו כאן טחנות קמח. על הגדה הצפונית של הנחל באזור שמורת גמלא, נמצאו שרידי מבנים מהתקופה הכלקוליתית. במדרונות מג'רסה גדלים אלה אטלנטית, אשחר רחב-עלים, דנדנה רפואית, הרדוף הנחלים, חשפונית עדינה, ליבנה רפואי, עבקנה שכיח, שיח אברהם, שערות שולמית, שקד קטן-עלים, שרכרך ריחני ותאנה. בקטעים המרכזיים של נחל דליות צומחים עצי ערבה רבים ושיחי הרדוף הנחלים. בקטעים הסלעיים של הנחל צומחים חלבלוב מגובשש, פטל קדוש ושיח אברהם. המדרון הדרומי של הנחל מכוסה חורש ים תיכוני ובו אחירותם החורש, אלה ארצישראלית, אלה אטלנטית, אלון התבור, אלון מצוי, אלת המסטיק, אשחר, כליל החורש, עוזרר חד-גלעיני, ער אציל ושקד. באביב יש פריחה של כלניות. תופעה מיוחדת בנחל דליות היא קינון עופות דורסים גדולים במצוקי הנחל. נצפו כאן למעלה מעשרה אתרי קינון של נשרים. במדרונות הנחל גם בעלי חיים ובהם נמצא את הדורבן חזיר בר, נמייה מצויה, צבי, חתול ביצות, ושפן סלעים מצוי. מדיה וקבצים בנושא נחל דליות בוויקישיתוף נחל דליות באתר משרד החינוך אתר תנועת הצופים ערך זה הוא קצרמר בנושא רמת הגולן. אתם מוזמנים לתרום לוויקיפדיה ולהרחיב אותו.
עריכה אנליטית

המונח "המשכיות" מפנה לכאן. אם הכוונה למשמעות אחרת, ראו המשכיות (פירושונים). עריכה אנליטית, המכונה גם "עריכה המשכית" היא סגנון העריכה הנרטיבי השלט בקולנוע ובטלוויזיה. המטרה של העריכה האנליטית היא לרכך את חוסר ההמשכיות הטבוע בתהליך העריכה ולבסס התאמה לוגית בין שוטים (קטעי צילום), כך שהפעולה העלילתית תיראה ברורה והמשכית. ברוב הסרטים, התאמה לוגית זו מושגת על ידי חיתוך המשכי, כלומר חיתוך המדגיש תיאום של חלל וזמן בין השוטים. העריכה האנליטית היא טכניקה המשמשת ברוב סרטי העלילה כיום. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. עקרונות יסוד בעריכה אנליטית שוט מכונן בעריכה האנליטית הקלאסית, שוט מכונן (Establishing Shot) הוא כינוי לשוט שמטרתו היא להציג את זירת הפעולה שבה מתרחשת הסצנה, ולעיתים אף להציג את מכלול הדמויות שיוצגו בסצנה, כאשר בהמשכה הדמויות יוצגו ממרחקי צילום קרובים יותר. השוט המכונן מצוי בקירוב רב לתחילתה של הסצנה, ולרוב זהו השוט הראשון. בדרך כלל, שוט מכונן הוא שוט של צילום מרחוק. סצנה יכולה להכיל יותר משוט מכונן אחד. למשל, אם במהלך הסצנה הדמויות זזות ונעות במרחב זירת הפעולה כאשר הן מצולמות בצילום מקרוב, מקובל לחזור לשוט מכונן מחדש (Re-Establishing Shot), על מנת שמיקומן של הדמויות במרחב יהיה ברור לצופים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. עקרון 30 המעלות הוא קו מנחה בסיסי בעריכת סרטים, אשר קובע כי על המצלמה לזוז לפחות ב-30° בין שוטים שונים המחוברים זה אחר זה והמציגים אותו נושא. שינוי זה של פרספקטיבה גורם לשוטים להיראות שונים דיים כדי להימנע מג'אמפ קאט. מילוי אחר עיקרון זה עשוי לרכך את האפקט של שינוי מרחק השוט, לדוגמה - שינוי ממדיום שוט לקלוז אפ. תזוזה בזווית גדולה מדי עלולה להפר את חוק מאה שמונים המעלות. חיתוך מן הכלל אל הפרט חיתוך בעריכה מצילום כללי של הסצנה אל פרט מסוים, אובייקט, דמות או כמה מהם ביחד. חיתוך כזה מכניס את הצופה אל תוך הסצנה וממקד את תשומת ליבו בפרטים מסוימים בה ובכך הוא יכול להעיד על משמעותם. חיתוך בתנועה עקרון של העריכה הקלאסית השואף שכל שוט יתחיל ויגמר בתנועה שמושכת את תשומת ליבו של הצופה ומטשטשת את המעבר בין השוטים. עקרון מאה ושמונים המעלות בעריכה קלאסית מקובל כי הצילומים של סצנה יעשו מצד אחד של ההתרחשות. תנועת המצלמה היא רק בתחום של 180 מעלות ביחס למרחב. התאמת כיווני המבט התאמת זווית מבטם של הדמויות למיקומם במרחב. כלומר, אם דמות נמצאת בצד שמאל של הצילום המכונן היא תביט לימינה כאשר היא תהיה בקלוז-אפ. Shot Reverse Shot שוט הסחה Eye Line Match חיתוך על תנועה עריכה צולבת ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
נבחרת מצרים בכדורסל

נבחרת מצרים בכדורסל היא נבחרת הכדורסל הלאומית של מצרים. מנוהלת על ידי פדרציית הכדורסל של מצרים. הדירוג הנוכחי של נבחרת מצרים ברשימת הדירוג של פיב"א לנבחרות גברים, הוא המקום ה-38 בעולם, נכון ל-10 באוגוסט 2024, עלייה של 2 מקומות לעומת דירוג קודם. נבחרת מצרים היא אחת הנבחרות החזקות באפריקה וזכתה 5 פעמים באליפות אפריקה בכדורסל, הישג שהוא שני רק לזה של נבחרת אנגולה. נבחרת מצרים זכתה בשתי אליפויות אפריקה הראשונות שנערכו בשנים 1962 ו-1964. היא השלימה זכייה שלישית בשנת 1970 לאחר שנעדרה משתי אליפויות רצופות. הנבחרת זכתה בפעם הרביעית בתואר בשנת 1975. זכייתה האחרונה של מצרים באליפות אפריקה הייתה בשנת 1983 ומאז נחלש מעמדה ביבשת, בעיקר על רקע שליטתה של נבחרת אנגולה. נבחרת מצרים השתתפה גם באליפויות אירופה בכדורסל ואף זכתה בטורניר אותו אירחה בשנת 1949. האליפות האחרונה בה השתתפה הנבחרת הייתה בשנת 1953. מאז ניסתה הנבחרת להעפיל לטורניר 3 פעמים נוספות, האחרונה בשנת 1983, אך ללא הצלחה. נבחרת מצרים השתתפה 7 פעמים באליפות העולם בכדורסל והישג השיא שלה הוא המקום החמישי באליפות העולם הראשונה שנערכה בשנת 1950. נבחרת מצרים השתתפה 7 פעמים במשחקים האולימפיים אך לא הגיעה להישגים משמעותיים. הישג השיא שלה הוא המקום התשיעי בשנת 1952. יוסף מוחמד עבאס יוסף כמאל אבואאוף פואד עבד-אל-מג'יד אל ח'יר גבריאל ארמנד "גבי" קטפאגו נסים סלאח אל-דין עבדל-רחמן חאפז איסמעיל חוסיין כאמל מונתסר מוחמד עלי אל ראשידי וחיד שאפיק סאלח מוחמד מחמוד סולימאן אלברט פהמי תדרוס מדחת יוסוף מוחמד אחמד חסאן מדיה וקבצים בנושא נבחרת מצרים בכדורסל בוויקישיתוף אתר האינטרנט הרשמי של נבחרת מצרים בכדורסל דירוג לנבחרות לאומיות גברים באתר פיב"א
אלכסנדר השני (שליט חשמונאי)

אלכסנדר השני (המאה ה-1 לפנה"ס) היה נסיך מבית חשמונאי. אלכסנדר היה בנו של מלך יהודה, אריסטובולוס השני, אחיו של מתתיהו אנטיגונוס השני, אחיה של הנסיכה המורדת בהורדוס לאחר מות אביה ואחיה ובעלה של אלכסנדרה החשמונאית בת דודו הורקנוס השני. ילדיו היו מרים החשמונאית (אשתו של הורדוס) ואריסטובולוס השלישי (הכהן הגדול החשמונאי האחרון). בשנת 63 לפנה"ס מצבה של יהודה, שעד תאריך זה הייתה עצמאית, השתנה בעקבות כיבושה של סוריה על ידי המצביא הרומאי פומפיוס. אביו של אלכסנדר, אריסטובולוס השני, ודודו הורקנוס השני, שהיו מצויים בסכסוך על המלוכה משנת 67 לפנה"ס, התייצבו בפני פומפיוס וביקשו ממנו להכריע מי מהם זכאי לשלטון. לאחר שאריסטובולוס הבין שפומפיוס נוטה לכיוונו של הורקנוס הוא ניסה למרוד ברומאים, ניסיון שנכשל והסתיים בכיבוש ירושלים על ידי פומפיוס והגלייתו יחד עם בני ביתו, כולל בניו: מתתיהו אנטיגונוס השני ואלכסנדר השני. אלכסנדר השני, נכדו של אלכסנדר ינאי, שלא השלים עם שינוי השלטון ביהודה, הצליח להימלט משבי פומפיוס, שהגלה את משפחתו לרומא ועשה את דרכו חזרה ליהודה. על פי יוספוס כמעט שם קץ לשלטונו של דודו הורקנוס השני. אלכסנדר השתלט על ירושלים ודודו הורקנוס השני ברח מהעיר. אלכסנדר לקח לעצמו את משמרת בית המקדש. אלכסנדר החל להקים מחדש את חומות ירושלים שהרס פומפיוס, אולם רומאים שגרו בעיר הפריעו לו במלאכתו. במקביל הקים כוח צבאי גדול שעל פי המקור של יוספוס פלביוס מנה עשרת אלפים רגלים ואלף וחמש מאות פרשים. מרידתו של אלכסנדר הובילה את נציב סוריה אולוס גביניוס לצאת נגדו למלחמה, בקרב הראשון שנערך ביניהם, בסביבות ירושלים, הובס אלכסנדר ונאלץ לסגת. אחרי מפלתו אלכסנדר וכוחותיו התבצרו באלכסנדריון, מכוור והורקניה שם גביניוס הטיל עליהם מצור, לבסוף אלכסנדר נכנע לגבינוס ומסר את מבצריו לידי הרומאים ובשנת 57 לפנה"ס נשלח חזרה כשבוי לרומא. גביניוס השיב את הורקנוס השני לירושלים ונתן עליו את משמרת בית המקדש (הכהונה הגדולה). אלכסנדר הצליח להימלט מרומא בפעם השנייה וניצל את העובדה כי גביניוס שהה במצרים כדי לעורר מרד חדש כנגד רומא ביהודה. כמנהיג המרד הוא גייס כוח צבאי גדול שמנה על פי המקור של יוספוס כ-30,000 לוחמים. אלכסנדר קצר מספר הצלחות כנגד הכוחות הרומאים ביהודה אולם מהלך העניינים התהפך בעת חזרתו של גביניוס ליהודה בראש צבאו. גביניוס ניסה תחילה להגיע להסכם שלום עם המורדים ושלח את אנטיפטרוס לנסות לשכנע אותם להיכנע, כשסירבו הוא תקף אותם ובקרב שהתחולל ליד הר תבור שוב הובסו באופן מוחלט כוחותיו של אלכסנדר והוא עצמו נפל בשבי. אלכסנדר נתבע לדין על ידי פומפיוס "בדבר הנזק אשר עולל לרומאים" והוצא להורג בהוראתו. ראשו הותז בגרזן בעיר אנטיוכיה על ידי קווינטוס קייקיליוס מטלוס פיוס סקיפיו נסיקה, נציב בסוריה (וחותן פומפיוס). אלכסנדר השני, באתר האנציקלופדיה היהודית יוסף בן מתתיהו, תולדות מלחמת היהודים עם הרומאים, ספר א, פרק 19, פסקה א: "וכאשר פרצה מלחמת אקטיום, התכונן הורדוס לצאת לעזרת אנטוניוס, כי כבר הונח לו מן המהומות בארץ יהודה, אחרי כבשו את הורקניה, המקום אשר תפשה אותו אחות אנטיגנוס". יוסף בן מתתיהו, תולדות מלחמת היהודים ברומאים, ספר א, פרק 9, פסקה ב.
סיפורים לפני השינה

סיפורים לפני השינה (באנגלית: Bedtime Stories) הוא סרט קומדיית-פנטזיה אמריקאי לכל המשפחה בכיכובו של אדם סנדלר, משנת 2008. יצא לאקרנים ב-25 בדצמבר 2008. העלילה מתמקדת בעיקר בסקיטר ברונסון (אדם סנדלר), איש תחזוקה במלון, שחולם להיות בעליו. מנהל המלון בארי (ריצ'רד גריפית'ס) מאכזב את סקיפר ונותן את המלון לבן זוגה של ביתו ויולט (טרסה פאלמר), קנדל (גיא פירס). כאשר סקיפר מתארח במסיבת היום הולדת של אחייניו: בובי (לורה אן קסלניג) ופטריק (ג'ונתן מורגן הייט), אחותו וונדי (קורטני קוקס) מבקשת ממנו לשמור עליהם למשך כמה זמן עד שהיא תחזור מנסיעת העסקים שלה. סקיפר משתדל ככל יכולתו לנסות להגיע בזמן לביתם לפני שהאומנת שלהם ג'יל (קרי ראסל) תלך ללימודיה. סקיפר נעזר בחברו עובד המלון מיקי (ראסל בראנד) כדי לשעשע את אחייניו ומגלה שהוא מסוגל בעזרת הסיפורים שיספר להם לפני השינה. תחילה בסיפור הראשון הוא משתמש בסוף רע ואומר להם שלפעמים אין סוף טוב, אך אחייניו מתעקשים שישנה את סוף הסיפור, סקיפר מנסה בשנית ובמקומו אחייניו ממציאים את הקטעים הטובים. למחרת לאחר כמה אירועים מוזרים שקרו כמו בסיפור שסיפרו, סקיפר מגלה שכל סיפור שאחייניו מספרים הופך למציאות ומנסה להשתמש בזה לטובתו. לאחר שאחייניו מגלים זאת הם מערימים עליו והופכים את הסיפור האחרון שלהם לסוף רע, סקיפר שמנסה לתקן את מצבו גורם לפיטוריו ובאותו זמן מגלה כי את המלון החדש יבנו במקום שבו יהרסו את בית הספר של בובי ופטריק, לבסוף סקיפר מגיע לבית הספר בזמן, דוחה את הריסתו, מדבר עם מנהלו ומזיז את מקום הבנייה החדש של בית המלון לשטח חדש. אחייניו שמגלים את אומץ ליבו סולחים לו ובנוסף סקיפר בונה בית מלון חדש משלו שם הוא יארח את אחייניו ופותח מערכת יחסים עם ג'יל. סקיטר ברונסון – אדם סנדלר ג'יל – קרי ראסל פטריק – ג'ונתן מורגן הייט בובי - לורה אן קסלינג מיקי - ראסל בראנד קנדל - גאי פירס וונדי - קורטני קוקס אספן - לוסי לולס בארי - ריצ'רד גריפית'ס ויולט - טרסה פאלמר אתר האינטרנט הרשמי של סיפורים לפני השינה סיפורים לפני השינה, סרטונים בערוץ היוטיוב "סיפורים לפני השינה", במסד הנתונים הקולנועיים IMDb (באנגלית) "סיפורים לפני השינה", באתר נטפליקס "סיפורים לפני השינה", באתר AllMovie (באנגלית) "סיפורים לפני השינה", באתר Rotten Tomatoes (באנגלית) "סיפורים לפני השינה", באתר Box Office Mojo (באנגלית) "סיפורים לפני השינה", באתר Metacritic (באנגלית) "סיפורים לפני השינה", באתר אידיבי "סיפורים לפני השינה", באתר דיסני+ סרטים (באנגלית) "סיפורים לפני השינה", במסד הנתונים הקולנועיים KinoPoisk (ברוסית) "סיפורים לפני השינה", במסד הנתונים Box Office Mojo (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.